Jou klein dorpie-reisgids vir dié vakansie‘n Straat in Clarens (Foto: Lynn Greyling/Publicdomainpictures.net) Wanneer die langverwagte Desembervakansie eindelik aanbreek, die koffers gepak is en die huismense gretig in die motor spring, is dit maklik om sommer in die pad te val sonder om alternatiewe roetes te oorweeg. Maar wat van die agterpaaie waar klein dorpies soos reisbakens in dorre streke en bergreekse geleë is? Dié lys wys jou waar om uit te span. Cullinan is ŉ myndorp ongeveer 40 km van Pretoria en 100 km van Johannesburg. Dit is dalk nie op jou roete nie, maar dis ideaal vir Gautengers wat op soek is na goed om te doen in die omgewing. Besienswaardighede: McHardy-museum, Cullinan se diamantmyn en die Zonderwater- militêre begraafplaas. Dullstroom is tussen Belfast en Lydenburg op die R540. Dié dorpie se hoofstraat is veral gewild vir sy eetplekke en negosiewinkels wat reg deur die jaar toeriste lok. Wanneer jy dié vakansie deur Dullstroom ry, oorweeg die volgende: Graaff-Reinet is een van die oudste dorpe in Suid-Afrika en word omring deur die Kamdeboo Nasionale Park. Een van sy bekendste besienswaardighede is die NG Kerk wat bó die dorp uittroon. Wanneer jy Graaff-Reinet dié vakansie besoek, oorweeg die volgende: Nieu-Bethesda met sy bekende Uilhuis is ongeveer 50 km buite Graaff-Reinet. Hier kan jy ook op ŉ donkiekar ry, die plaaslike brouery en die Helen Martins-museum besoek. The Edge in Hogsback, Oos-Kaap (Foto: South African Tourism/WikiCommons) Hogsback is in die Amatola-berge in die Oos-Kaap en bied heelwat aktiwiteite vir natuurliefhebbers. Die inligtingsentrum in die hoofstraat bied al die inligting wat toeriste benodig. Besienswaardighede: Staproetes in die woud, Bathtub at the end of the world, stap deur die bekende labirint by The Edge Clarens word as die juweel van die Oos-Vrystaat beskou en bied veel meer as net skilderagtige natuurtonele. Wanneer jy dié vakansie hier verbyry, oorweeg gerus die volgende: Die Suider Afrikaanse Groot Teleskoop in Sutherland (Foto: South African Tourism/WikiCommons) Sutherland vorm deel van die Karoo-hoogland en is sowat 350 km van Kaapstad, 145 km van Williston en 110 km van Fraserburg. Die grootste aantrekkingskrag is die Suider Afrikaanse Groot Teleskoop, of SALT, ongeveer 20 km buite die dorp. Dit is die grootste teleskoop in die Suidelike Halfrond en is daagliks oop vir die publiek. Het jy geweet? Die bekende Afrikaanse digters NP van Wyk Louw en WEG Louw is hier gebore. Hul geboortehuis, Die Louwhuis, is nou ŉ museum wat deur toeriste besoek kan word. Dié dorpie is op die R71 tussen Polokwane en Tzaneen geleë, onderweg na die Nasionale Kruger Wildtuin. Dit is ook deel van die Wolkberge en die Magoebaskloof-omgewing. Wanneer jy dié vakansie hier verby ry, oorweeg gerus die volgende: Het jy geweet? Meerkat Maantuig, die Afrikaanse rolprent wat in 2018 uitgereik is, is hier verfilm. Die skilderagtige natuurtonele is juis een van die groot trekpleisters. Kaapsche Hoop is ŉ bekoorlike dorpie in Mpumalanga, sowat 30 km van Nelspruit. Dié gewilde toeristedorp bied ontvlugting van die stad se gejaag met sy natuurskoon, mistige berge en wilde perde wat vry rondloop. Kaapsche Hoop het ŉ gesellige atmosfeer en is daarom ideaal vir ŉ oggenduitstappie. Vir die avontuurlustiges wag daar ook ŉ heerlike nuwe ervaring op Kaapsehoop. Kaapse Hoop Scootours is ‘n opwindende manier om die skoonheid van Kaapsehoop te ervaar. Op hierdie dikwiel bergskopfietse ry jy ses kilometer na onder in die Battery Creek-ravyn tot by die eindpunt langs die helder bergstroom.